钦定古今图书集成/历象汇编/历法典/第098卷 > 后汉
## 钦定古今图书集成/历象汇编/历法典/第098卷 > 后汉

### 光武帝建武 年以百刻九日加减为常符漏品

按《后汉书光武帝本纪》。不载　按《隋书天文志》。“光武
之初。亦以百刻九日加减法。编于甲令。为常符漏品。”

### 章帝 年审正晷漏

按《后汉书章帝本纪》，不载。　按《律历志》，“孝章皇帝历
度审正，图仪，晷漏与天相应，不可复尚。”

### 和帝永元十四年诏太史令按定漏刻

按《后汉书和帝本纪》，不载。　按《律历志》：永元十四年，
待诏太史霍融上言，“官漏刻率九日增减一刻，不与
天相应。或时差至二刻半，不如夏历密。”诏书下太常
令史官，与融以仪校天，课度远近。太史令舒承梵等
对案官所施漏法。令甲第六常符漏品，孝宣皇帝三
年十二月乙酉下建武十年二月壬午诏书，施行漏
刻，“以日长短为数率，日南北二度四分而增减，一刻
一气俱十五日，日去极各有多少。今官漏率九日移
一刻，不随日进退。《夏历》漏随日南北为长短密近，于
官漏分明，可施行。”其年十一月甲寅，诏曰：“告司徒、司
空，漏所以节时分，定昏明。昏明长短，起于日去极远
近，日道周，不可以计率分，当据仪度，下参晷景。今官
漏以计率分昏明，九日增减一刻，违失其实，至为疏
数以耦法。”太史待诏霍融上言“不与天相应。太常史
官运仪下水官漏失天者至三刻，以晷景为刻，少所
违失密，近有验。今下《晷景漏刻，四十八箭》立成斧官
府当用者，计吏到班予四十八箭。文多故魁取二十
四气日所在，并黄道去极、晷景漏刻、昏明中星刻于
下。昔《太初历》之兴也，发谋于元封，启定于天凤，积百
三十年，是非乃审。及用《四分》，亦于建武，施于元和，讫

序，皆有甲寅元，其所起在四分庚申元后，百一十四
岁朔差却二日。学士修之，于草泽信向，以为得正。及
《太初历》以后，大为疾，而修之者云“百四十四岁，而太
岁超一表，百七十一岁当弃朔馀六十三，中馀千一
百九十七，乃可常行。”自太初元年至永平十一年，百
七十一当去，分而不去，故令益有疏阔。此二家常挟
其术，庶几施行。每有讼者，百寮会议，群儒骋思，论之
有方，益于多闻识之故详录焉。